CELEX: 32018R0275
Language: hu
Date: 2018-02-23 00:00:00
Title: A Tanács (EU) 2018/275 rendelete (2018. február 23.) a Fehéroroszországra vonatkozó korlátozó intézkedésekről szóló 765/2006/EK rendelet módosításáról

24.2.2018   
            
            
               HU
            
            
               Az Európai Unió Hivatalos Lapja
            
            
               L 54/1
            
         A TANÁCS (EU) 2018/275 RENDELETE
   (2018. február 23.)
   a Fehéroroszországra vonatkozó korlátozó intézkedésekről szóló 765/2006/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Fehéroroszországgal szembeni korlátozó intézkedésekről szóló, 2012. október 15-i 2012/642/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 765/2006/EK tanácsi rendelet (2) megtiltja a belső elnyomás céljából felhasználható felszerelés bármilyen fehéroroszországi személy, szervezet vagy szerv részére, vagy Fehéroroszországban történő felhasználásra való kivitelét, valamint az azzal kapcsolatos technikai segítségnyújtást, közvetítői szolgáltatást, finanszírozást vagy pénzügyi támogatást.
            
         
               (2)
            
            
               A 765/2006/EK rendelet végrehajtja a 2012/642/KKBP határozatban előírt intézkedéseket.
            
         
               (3)
            
            
               A 2012/642/KKBP határozatot módosító (KKBP) 2018/280 tanácsi határozat (3) eltéréseket biztosít a kis kaliberű sportpuskák, kis kaliberű sportpisztolyok és a kis kaliberű lőfegyverekhez való lőszerek egyes típusaira vonatkozóan a kiviteli tilalom, valamint a kapcsolódó segítségnyújtás és szolgáltatások tilalma tekintetében, ugyanakkor elismeri, hogy az említett felszerelés kivitelét korlátozni kell.
            
         
               (4)
            
            
               A 765/2006/EK rendeletet ezért ennek megfelelően módosítani kell.
            
         
               (5)
            
            
               E rendelet egyetlen rendelkezése sem érinti a 258/2012/EU európai parlamenti és tanácsi rendeletben (4) megállapított engedélyezési követelményeket.
            
         
               (6)
            
            
               Az e rendeletben előírt intézkedések érvényesülésének biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 765/2006/EK rendelet a következőképpen módosul:
   
               1.
            
            
               Az 1a. cikk a következő bekezdésekkel egészül ki:
               „(5)   Az (1) bekezdéstől eltérve, a tagállamok II. mellékletben felsorolt illetékes hatóságai engedélyezhetik az V. mellékletben felsorolt, és a Nemzetközi Sportlövő Szövetség által a felszerelés ellenőrzésének feltételeire vonatkozóan kiadott iránymutatásoknak is megfelelő sportpuskák, sportpisztolyok és az ezekhez való lőszerek eladását, szolgáltatását, átadását vagy kivitelét az említett hatóságok által megfelelőnek tartott feltételek mellett, amennyiben megállapítják, hogy az ilyen felszerelés kizárólag a Nemzetközi Sportlövő Szövetség által elismert sportesemények és edzés céljára való felhasználásra szolgál.
               (6)   Az érintett tagállamnak legalább 10 nappal az engedélyezést megelőzően értesítenie kell a többi tagállamot és a Bizottságot az (5) bekezdés szerinti engedély megadására vonatkozó szándékáról, ideértve az érintett felszerelés típusára és mennyiségére, valamint tervezett felhasználási céljára vonatkozó tájékoztatást is.”;
            
         
               2.
            
            
               A 1b. cikk a következő bekezdésekkel egészül ki:
               „(5)   Az (1) bekezdéstől eltérve, a tagállamok II. mellékletben felsorolt illetékes hatóságai engedélyezhetik az V. mellékletben felsorolt, és a Nemzetközi Sportlövő Szövetség által a felszerelés ellenőrzésének feltételeire vonatkozóan kiadott iránymutatásoknak is megfelelő sportpuskákkal, sportpisztolyokkal és az ezekhez való lőszerekkel kapcsolatos technikai segítségnyújtás vagy közvetítői szolgáltatások, finanszírozás vagy pénzügyi támogatás közvetett vagy közvetlen módon történő nyújtását az említett hatóságok által megfelelőnek tartott feltételek mellett, amennyiben megállapítják, hogy az ilyen felszerelés kizárólag a Nemzetközi Sportlövő Szövetség által elismert sportesemények és edzés céljára való felhasználásra szolgál.
               (6)   Az érintett tagállamnak legalább 10 nappal az engedélyezést megelőzően értesítenie kell a többi tagállamot és a Bizottságot az (5) bekezdés szerinti engedély megadására vonatkozó szándékáról, ideértve a kapcsolódó segítségnyújtás vagy szolgáltatások természetére vonatkozó tájékoztatást is.”;
            
         
               3.
            
            
               E rendelet mellékletének szövege V. mellékletként egészíti ki a szöveget.
            
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 23-án.
      
         
            a Tanács részéről
         
         
            az elnök
         
         E. ZAHARIEVA
      
   
   
      (1)  HL L 285., 2012.10.17., 1. o.
   
   
      (2)  A Tanács 765/2006/EK rendelete (2006. május 18.) a Fehéroroszországra vonatkozó korlátozó intézkedésekről (HL L 134., 2006.5.20., 1. o.).
   
      (3)  A Tanács (KKPB) 2018/280 határozata (2018. február 23.) a Fehéroroszországgal szembeni korlátozó intézkedésekről szóló 2012/642/KKBP határozat módosításáról (lásd e Hivatalos Lap 16. oldalát).
   
      (4)  Az Európai Parlament és a Tanács 258/2012/EU rendelete (2012. március 14.) az Egyesült Nemzeteknek a nemzetközi szervezett bűnözés elleni egyezményét kiegészítő, a tűzfegyverek, részeik, alkotóelemeik és a lőszerek tiltott gyártásáról és kereskedelméről szóló jegyzőkönyve (az ENSZ tűzfegyverekről szóló jegyzőkönyve) 10. cikkének végrehajtásáról, valamint a tűzfegyverek, tűzfegyverdarabok, alkotóelemeik és lőszereik kiviteli engedélyezési, behozatali és tranzit szabályainak létrehozásáról (HL L 94., 2012.3.30., 1. o.).
   
      MELLÉKLET
      „
            V. MELLÉKLET
            Az 1a. cikk (5) bekezdésében és az 1b. cikk (5) bekezdésében említett, kizárólag sportesemények és edzés céljára való felhasználásra szánt sportpuskák, sportpisztolyok és lőszerek, az alábbiak szerint:
            
                        ex 9303 30 
                     
                     
                        0,22 hüvelyk kaliberű sportpuska
                     
                  
                        ex 9302 
                     
                     
                        0,22 hüvelyk kaliberű sportpisztoly
                     
                  
                        ex 9306 30 10 
                     
                     
                        Lőszer 0,22 hüvelyk kaliberű sportpisztolyokhoz
                     
                  
                        ex 9306 30 90 
                     
                     
                        Lőszer 0,22 hüvelyk kaliberű sportpuskákhoz.
                     
                  ”